CELEX: 62012TN0394
Language: da
Date: 2012-08-28 00:00:00
Title: Sag T-394/12: Sag anlagt den 28. august 2012 — Alfastar Benelux mod Rådet

27.10.2012   
            
            
               DA
            
            
               Den Europæiske Unions Tidende
            
            
               C 331/30
            
         
      Sag anlagt den 28. august 2012 — Alfastar Benelux mod Rådet
      (Sag T-394/12)
      (2012/C 331/57)
      Processprog: engelsk
      
         Parter
      
      
         Sagsøger: Alfastar Benelux SA (Ixelles, Belgien) (ved advokaterne N. Keramidas og N. Korogiannakis)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Sagsøgtes beslutning om ikke at antage det af sagsøgeren afgivne bud i den offentlige udbudsprocedure UCA-218-07 om »levering af tjenesteydelser vedrørende teknisk vedligeholdelse — help desk og intervention på stedet af PC«ere, printere og periferiudstyr i Rådets Generalsekretariat (OJ/S 2008/S 91-122796), som meddeltes sagsøgeren på ny ved rekommanderet brev af 18. juni 2012, annulleres efter Rettens annullation af den tidligere beslutning om tildeling af kontrakten af 1. december 2008 ved dom afsagt i sag T-57/09, Alfastar Benelux mod Rådet.
               
            
                  —
               
               
                  Sagsøgte tilpligtes at betale erstatning for det tab, sagsøgeren har lidt som følge af den pågældende udbudsprocedure.
               
            
                  —
               
               
                  Sagsøgte tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1)
               
               
                  Første anbringende, hvorefter den anfægtede beslutning tilsidesatte udbudsbetingelserne, eftersom anvendelsen af flyttefolk til at udføre opgaver i forbindelse med teknisk bistand som omhandlet i det antagne bud er i strid med disse betingelser.
               
            
                  2)
               
               
                  Andet anbringende, hvorefter den anfægtede beslutning er behæftet med adskillige åbenbart urigtige skøn navnlig hvad angår attestering af den antagne tilbudsgiver, kvalifikationerne for de ansatte hos den antagne tilbudsgiver i forhold til sagsøgerens ansatte, bedømmelsen af videnoverførelsen og bedømmelsen af det af tilbudsgiverne foreslåede antal ansatte.
               
            
                  3)
               
               
                  Tredje anbringende, hvorefter bedømmelsesudvalget sammenblandede udvælgelses- og tildelingskriterier og faser i udbudsproceduren.
               
            
                  4)
               
               
                  Fjerde anbringende, hvorefter der består adskillige uoverensstemmelser og ukorrekte oplysninger i udbuddet.
               
            
                  5)
               
               
                  Femte anbringende, hvorefter sagsøgte ikke opfyldte finansforordningens (1) artikel 100, stk. 2, navnlig hvad angår efterprøvelsen af udvælgelseskriterier.
               
            
         (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).